Voss Viseklubb har vedtektsfesta at dei skal stimulera til utvikling av lokale talent - og open mic-arrangementa deira er eitt ledd i dette arbeidet.
Fredag er det Bjørnar Ekse Brandseth som har teke på seg oppgåva som visevert for kvelden - og han vert nok også å sjå på scena sjølv. Ekse Brandseth er kjend frå ymse lokale bandkonstellasjonar, og debuterte elles med sjølvlaga låtar på Voss Viseklubb si første open mic-tilskiping i fjor vår.
Går du med ein låtskrivar i magen og kjenner at tida nærmar seg for å prøva meterialet ut på eit positivt og entusiastisk publikum, er det berre å gå på scena på Ringheimskafeen fredag kveld.